A Tanács 305/74/EGK rendelete
(1974. február 4.)
az Európai Gazdasági Közösség és Törökország között levélváltás formájában létrejött, a társulást létrehozó megállapodás kiegészítő jegyzőkönyve 6. mellékletének 7. cikkét módosító megállapodás megkötéséről
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre, és különösen annak 238. cikkére;
tekintettel a Bizottság ajánlására;
tekintettel az Európai Parlament véleményére;
mivel 1973. november 23-án, Brüsszelben aláírták az Európai Gazdasági Közösség és Törökország között társulást létrehozó megállapodás [1] kiegészítő jegyzőkönyve 6. mellékletének 7. cikkét levélváltás formájában módosító megállapodást,
ELFOGADTA EZT A RENDELETET:
1. cikk
Az Európai Gazdasági Közösség és Törökország között társulást létrehozó megállapodás kiegészítő jegyzőkönyve 6. mellékletének 7. cikkét levélváltás formájában módosító megállapodást a Közösség nevében megkötötték.
A levélváltás szövegét mellékelték e rendelethez.
2. cikk
A Közösség tekintetében az Európai Közösségek Tanácsának elnöke értesítést küld a levélváltás rendelkezéseivel összhangban a megállapodás hatálybalépéséhez szükséges eljárások végrehajtásáról.
3. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1974. február 4-én.